Up-404/04
Natisni
Opravilna št.:
Up-404/04
Datum odločitve:
17. 11. 2004
ECLI:
ECLI:SI:USRS:2004:Up.404.04
Akt:
Ustavna pritožba A. A. A. zoper sklep Višjega sodišča v Celju št. Cp 1077/2003 z dne 18. 2. 2004 v zvezi s sklepom Okrajnega sodišča v Žalcu št. N 23/2002 z dne 9. 5. 2003
Izrek:
Ustavna pritožba A. A. A. zoper sklep Višjega sodišča v Celju št. Cp 1077/2003 z dne 18. 2. 2004 v zvezi s sklepom Okrajnega sodišča v Žalcu št. N 23/2002 z dne 9. 5. 2003 se zavrže.
Evidenčni stavek:
Glede na določbo drugega odstavka 56. člena Zakona o denacionalizaciji bi pritožnica lahko vložila revizijo zoper odločitev Višjega sodišča. Ker pritožnica ni izkazala, da bi izčrpala vsa pravna sredstva, je Ustavno sodišče ustavno pritožbo zavrglo.
Geslo:
1.4.52.4 - Ustavno sodstvo - Postopek - Procesne predpostavke v postopku ustavne pritožbe - Izčrpanje pravnih sredstev .

1.5.51.2.1 - Ustavno sodstvo - Odločbe - Vrste odločitev Ustavnega sodišča - V postopku odločanja o ustavni pritožbi - Zavrženje.
Pravna podlaga:
Člen 55.1.1, Zakon o Ustavnem sodišču [ZUstS]
Opomba:
Vrsta zadeve:
ustavna pritožba
Vrsta akta:
posamični akt
Datum vloge:
7. 6. 2004
Vrsta odločitve:
sklep
Vrsta rešitve:
zavrženje
Dokument:
US24061
Up-404/04-4
17. 11. 2004
SKLEP
Ustavno sodišče je v postopku za preizkus ustavne pritožbe A. A. A. iz Ž. na seji senata dne 26. oktobra 2004 in v postopku po četrtem odstavku 55. člena Zakona o Ustavnem sodišču (Uradni list RS, št. 15/94)
sklenilo:
Ustavna pritožba A. A. A. zoper sklep Višjega sodišča v Celju št. Cp 1077/2003 z dne 18. 2. 2004 v zvezi s sklepom Okrajnega sodišča v Žalcu št. N 23/2002 z dne 9. 5. 2003 se zavrže.
Obrazložitev
1. Pritožnica vlaga ustavno pritožbo zoper sklep, s katerim je Višje sodišče zavrnilo pritožbo zoper sklep Okrajnega sodišča o zavrnitvi zahteve za denacionalizacijo nepremičnin parc. št. 9/2 in parc. št. 304, k. o. Z.
2. Po prvem odstavku 51. člena Zakona o Ustavnem sodišču (v nadaljevanju ZUstS) se lahko ustavna pritožba vloži šele, ko so izčrpana vsa redna in izredna pravna sredstva.
Pritožnica pa izpodbija posamični akt, zoper katerega glede na veljavno zakonsko ureditev niso bila izčrpana vsa pravna sredstva, kar je po prvem odstavku 51. člena ZUstS pogoj za vložitev ustavne pritožbe. Glede na določbo drugega odstavka 56. člena Zakona o denacionalizaciji (Uradni list RS, št. 27/91-I in nasl. - ZDen) bi pritožnica lahko vložila revizijo zoper odločitev Višjega sodišča. Pred izčrpanjem tega pravnega sredstva ustavna pritožba ni dopustna.
3. Ker pritožnica ni izkazala, da bi izčrpala vsa pravna sredstva, je Ustavno sodišče ustavno pritožbo zavrglo.
4. Senat Ustavnega sodišča je sprejel ta sklep na podlagi druge alineje prvega odstavka 55. člena ZUstS in prve alineje tretjega odstavka 46. člena Poslovnika Ustavnega sodišča (Uradni list RS, št. 93/03 in 98/03 - popr.) v sestavi: predsednica senata mag. Marija Krisper Kramberger ter člana Jože Tratnik in dr. Dragica Wedam Lukić. Sklep je sprejel soglasno. Ker senat ustavne pritožbe ni sprejel, je bila zadeva v skladu z določbo četrtega odstavka 55. člena ZUstS predložena drugim sodnicam in sodnikom Ustavnega sodišča. Ker se za sprejem niso izrekli trije od njih, ustavna pritožba ni bila sprejeta v obravnavo.
Predsednica senata
mag. Marija Krisper Kramberger